burgasdotpro/wikipedia huggingface dataset:
Šibačka

Šibačka (iné názvy: šibanie, šibiračka, šľahačka) je zvyk (na Slovensku najmä na západe) spočívajúci v šibaní dievčat korbáčom alebo prútom na Veľkonočný pondelok a utorok. Na Slovensku býva spojený s oblievačkou (kúpačkou). Na šľahanie sa používal korbáč z prútia alebo čerstvý kus dreva (prútik), prednášala sa koleda a dostávalo sa tzv. šibačkové (kraslice či iné pochutiny). 
Šibačku a polievačku v Česku spomína už pražský kazateľ 14. storočia Konrád Waldhauser:"…manželé a milenci šlehají se metlami a tepají rukou v pondělí a úterý velikonoční. Ospalé a lenivé časně z rána v pondělí velikonoční házejí do vody nebo alespoň je polévají…".
Názvy v zahraničí.
Na Morave sa označuje ako, "mrskut", "šmigrust", "šmirgust", "šmergust", "šmegrust" a podobne, vo východných Čechách ako "šmerkus", "šmerkust", "šmerkous", "šmerkouz" a podobne (slovo môže znamenať aj oblievačku alebo ojedinele šibačkové), v spisovnej češtine aj "pomlázka" (slovo znamená aj šibák a šibačkové) a v Poľsku ako "śmigus" (ale tam slovo znamená zrejme predovšetkým oblievačku, rôzne varianty tohto slova alebo "śmigus-dyngus".
Tvary na šmig- môžu pochádzať z nemeckého Schmeckostern alebo z poľského slova pre šľahanie.
Slovensko.
Územím Slovenska prechádza kultúrna hranica medzi západoeurópskym šibaním a východoslovanskou polievačkou na Veľkonočný pondelok. Na juhozápadnom Slovensku sa vyskytuje aj kúpačka aj šibačka, na západnom Slovensku je typické šibanie a na východnom Slovensku prevažuje kúpačka.
Opis šibačky a kúpačky (ako fungovala zhruba do 50. rokov 20. storočia) podľa "Encyklopédie ľudovej kultúry Slovenska": "Kúpačky (kuparska) a šibačky (šibiračka, šlahačka) sa začali hneď po polnoci al. v skorých ranných hodinách. Hlúčky mládencov chodili spoločne po domoch, kde boli dospelé dievčatá (niekde starší mládenci išli len k svojej milej). V domoch im ponúkli pripravené pohostenie – varené vajíčka, koláče, víno al. pálenku. Formy odmeny kúpačov boli rozdielne. Niekde mládenci dostali maľované vajíčka (kraslice, písanky, kriažľané vajíčka) hneď, v Ladzanoch (Hont) ich popoludní roznášali matky vyšibaných dievčat, v Cerove samotné dievčatá. Surové vajíčka boli odmenou dospelej mládeže a symbolizovali plodnosť. Menším chlapcom bolo na kúpačky a šibačky prenechané doobedie a odmenou im boli kraslice, cukrovinky, v súčasnosti aj peniaze a naturálne dary. Ženatí chlapi chodili kúpať a šibať len najbližšiu rodinu, vrátane kmotrovcov. Odmenou pre dospelých mužov je dnes pohostenie, kt. má výrazný spoloč. aspekt. Večer usporiadali mládenci z vyzbieraných peňazí zábavu, na kt. pozvali aj dospelé dievčatá. V Polomke bolo zvykom, že matky okúpaných, a tým vlastne aj pozvaných dievčat prinášali „cesť„ – poctu skladajúcu sa zo stanovenej sumy peňazí, čerstvo upečeného chleba, slaniny, vajíčok. Matkám ponúkli mládenci pálenku a museli ísť do kola tancovať aspoň jeden tanec. V Liptovskej Tepličke sa chlapci na zábave aj „vkupovali“, do mládeneckého spolku."
Šibačka (a oblievačka) „pokračovala“ v niektorých prípadoch v utorok, keď všetky dievčatá mohli na ulici obliať a vyšibať každého muža, ktorého stretli.
Šibanie

Šibanie môže byť:
Šľahačka

Šľahačka môže byť:
Polievačka

Polievačka môže byť:
Písanka

Písanka môže byť:
Kúpanie

Kúpanie môže byť:
Gabriela Gunčíková

Gabriela Gunčíková (* 27. jún 1993, Kroměříž) je česká speváčka.
Zúčastnila sa na Česko Slovenskej SuperStar 2 a umiestnila sa na druhom mieste. Vyhral Lukáš Adamec. Na Slávikovi 2011 ju nominovali v kategórii speváčka a umiestila sa na 28. mieste. V tomto ročníku získala aj cenu "Objav roka 2011". Na začiatku roka 2012 účinkovala v muzikále Kleopatra. V roku 2016 sa v Eurovision Song Contest 2016 umiestnila na 25. mieste.
Korbáč

Korbáč môže byť:
Šibák

Šibák môže byť:
Majstrovstvá sveta FIRS v inline hokeji 2003

Majstrovstvá sveta FIRS v inline hokeji 2003 boli v poradí 9. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Písku, v Česku v dňoch od 28. júna6. júla 2003 a zúčastnilo sa ich 15 mužských a 10 ženských družstiev. Nováčikmi turnaja boli družstvá Grécka a Kórejskej republiky u mužov a Česko, Francúzsko, Nemecko a Singapur u žien. Zápasy sa hrali na Zimním stadionu s kapacitou 4 500 divákov.
V mužskej kategórii svoj siedmy titul získalo , ktoré vo finálovom stretnutí zvíťazilo nad domácim . U žien rovnako vyhralo , keď vo finále zvíťazilo nad .
Korbáč (bič)

Korbáč (iné názvy: žila, býkovec, švihár, virgas, virgáč, nahajka, nagajka, knuta) je nástroj na bitie upletený z remienkov al. prútov s rukoväťou alebo na krátkom držadle. Historicky sa v stredoveku používal na telesné tresty. Bol spletený z kožených remeňov, niekedy doplnený kovovými guľôčkami na zväčšenie účinnosti.
Majstrovstvá sveta FIRS v inline hokeji 2004

Majstrovstvá sveta FIRS v inline hokeji 2004 boli v poradí 10. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Londone, v provincii Ontário, v Kanade v dňoch od 23. júna1. júla 2004 a zúčastnilo sa ich 15 mužských a 12 ženských družstiev. Nováčikmi turnaja boli Singapur u mužov a Nový Zéland a Španielsko u žien. Účasť odriekli družstvá Katalánska (provizórny člen FIRS), Brazílie, Ekvádoru a Grécka (všetci traja kvôli finančným problém). Kanada organizovala svetový šampionát FIRS druhýkrát, keď predtým hostila toto podujatie v roku 1998, vo Winnipegu. Zápasy sa hrali v arénach Western Fair Arena s kapacitou 3 000 a Thompson Arena s kapacitou 3 615 divákov.
V mužskej kategórii svoj ôsmy titul získalo , ktoré vo finálovom stretnutí zvíťazilo nad domácou . U žien vyhrala , keď vo finále zvíťazila nad .
Tieto majstrovstvá slúžili zároveň ako kvalifikácia na Svetové hry 2005, ktoré hostil Duisburg. Kvalifikovalo sa na ne najlepších 5 družstiev.
Majstrovstvá sveta FIRS v inline hokeji 2005

Majstrovstvá sveta FIRS v inline hokeji 2005 boli v poradí 11. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Paríži, vo Francúzsku v dňoch od 1.9. júla 2005 a zúčastnilo sa ich 13 mužských a 10 ženských družstiev. Pôvodne sa mali na turnaji predstaviť aj mužské tímy Švédska a Belgicka a počiatočný záujem prejavili aj družstvá Dánska a Singapuru. Francúzsko bolo organizátorom svetového šampionátu FIRS druhýkrát, keď predtým hostilo toto podujatie v roku 2000, v Amiens. Zápasy sa hrali v aréne Convention Arena Viry-Chatillon s dvoma halami pre 750 a 500 divákov. Zápasy o medaily sa odohrali v aréne Palais Omnisports de Paris-Bercy s kapacitou pre 12 000 divákov.
V mužskej kategórii tretí titul v rade a deviaty celkovo získalo , ktoré vo finálovom stretnutí zvíťazilo nad . U žien obhájila titul , keď vo finále zvíťazila nad .
Majstrovstvá sveta FIRS v inline hokeji 2006

Majstrovstvá sveta FIRS v inline hokeji 2006 boli v poradí 12. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Detroite, v Spojených štátoch v dňoch od 17.22. júla 2006 a zúčastnilo sa ich 13 mužských a 7 ženských družstiev. Nováčikom turnaja bolo družstvo Rumunska. Z turnaja sa už po vyžrebovaní odhlásilo , ktoré bolo vyžrebované do elitnej skupiny A. sa zasa nezúčastnil kvôli problém s vízami. Spojené štáty boli organizátorom svetového šampionátu FIRS tretíkrát, predtým hostili toto podujatie v rokoch 1995 (v Chicagu) a 2002 (v Rochesteri). Zápasy sa hrali v 4 halách komplexu Taylor Sportsplex s kapacitou pre 1 000 divákov.
V mužskej kategórii štvrtý titul v rade a desiaty celkovo získalo domáce , ktoré vo finálovom stretnutí zvíťazilo nad . U žien svoj druhý titul získalo rovnako , keď vo finále zvíťazilo nad .
Aristides de Sousa Mendes

Aristides de Sousa Mendes do Amaral e Abranches (* 19. júl 1885, Cabanas de Viriato, Portugalsko – † 3. apríl 1954, Lisabon) bol portugalský šľachtic a diplomat. Vyštudoval právo na univerzite v Coimbre. Ako konzul v Bordeaux vydal počas rokov 1940 – 1941 napriek inštrukciám svojej vlády vstupné víza do Portugalska asi 30 000 osobám, väčšinou Židom.
"Moja vláda odmietla vydať víza akýmkoľvek utečencom. Ale ja nemôžem poslať tých ľudí na smrť... Som rozhodnutý vydať vízum každému, kto si o ne povie... Aj keby som mal byť prepustený, musím konať ako kresťan, ako mi káže moje svedomie." (Aristides de Sousa Mendes, Bordeaux, 1940)
V roku 1941 bol pre túto svoju činnosť prinútený svojimi nadriadenými odísť do dôchodku. Zomrel v úplnej chudobe roku 1954. Na konci roka 2006 ho hlasy divákov televízie RTF umiestnili v prvej desiatke ankety Najväčší Portugalčan, v nasledujúcom druhom kole (vyberalo sa už len z prvej desiatky) sa potom umiestnil na treťom mieste, za Antóniom Salazar a Alvarom Cunhalom.
Just Can’t Get Enough

„Just Can't Get Enough“ je skladba americkej hip-hopovej skupiny The Black Eyed Peas. Skladbu napísali členovia skupiny William Adams, Allan Pineda, Jaime Gomez a Stacy Ferguson spoločne z Joshua Alvarezom, Stephenom Shadowenom, Rodney "Darkchild" Jerkinsom a Julie Frostovou. Skladba bola vydaná ako druhý singel z ich šiesteho štúdiového albumu "The Beginning". Do júna 2011 sa v USA predalo viac ako 2,4 milióna kópií singlu.
Majstrovstvá sveta FIRS v inline hokeji 2007

Majstrovstvá sveta FIRS v inline hokeji 2007 boli v poradí 13. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Bilbau, v Španielsku v dňoch od 2.14. júla 2007 a zúčastnilo sa ich 15 mužských a 7 ženských družstiev. Nováčikmi turnaja boli družstvo mužov Taiwanu a družstvo žien Fínska. Pôvodne sa ho malo zúčastniť aj družstvo mužov Pakistanu, ktoré už bolo vyžrebované do skupiny C. Španielsko bolo organizátorom svetového šampionátu FIRS druhýkrát, keď predtým hostilo toto podujatie v roku 2001, v meste Torrevieja. Zápasy sa hrali v Sport Center Complex Zorroza.
V mužskej kategórii získalo titul , ktoré vo finálovom stretnutí zvíťazilo nad . U žien obhájilo víťazstvo , keď vo finále vyhralo nad .
Výsledky.
Muži.
Play-off.
Stretnutie o 9.15. miesto (Pohár národov).
Mexiko malo voľno
Majstrovstvá sveta FIRS v inline hokeji 2008

Majstrovstvá sveta FIRS v inline hokeji 2008 boli v poradí 14. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Düsseldorfe, v Nemecku v dňoch od 6.12. júla 2008 a zúčastnilo sa ich 17 mužských a 10 ženských družstiev. Nováčikmi turnaja boli 4 družstvá mužov: Čína, Holandsko, Irán a Venezuela, a družstvo žien Namíbie. Pôvodne sa malo v ženskom turnaji predstaviť aj družstvo Nového Zélandu. Zápasy sa hrali v Eisstadion an der Brehmstrasse, ktorý je domovským štadiónom klubu ľadového hokeja DEG Metro Stars a tiež inline hokejového klubu DEG Rhein Rollers.
V mužskej kategórii svoj jedenásty titul získalo , ktoré vo finálovom stretnutí zvíťazilo nad . U žien získalo titul , keď vo finále vyhralo nad .
Tieto majstrovstvá slúžili zároveň ako kvalifikácia na Svetové hry 2009, ktoré hostil taiwanský Kao-siung. Kvalifikovalo sa na ne najlepších 5 mužských družstiev.
Larissa Riquelmeová

Larissa Riquelmeová celým menom Larissa Mabel Riquelme Frutos (* 22. február 1985, Asunción) je paraguajská modelka a herečka. V roku 2010 bola najlepšia platená modelka v Paraguaji. Do medzinárodného povedomia sa dostala vďaka fotografiám počas Majstrovstiev sveta vo futbale 2010, ktoré boli uverejnené na internete. Záujem vzbudili fotografie, kde mala vo výstrihu vložený mobilný telefón. V septembri 2010 sa objavila v brazílskej edícii magazínu Playboy. 
Meria , jej miery sú 98-60-94.
Majstrovstvá sveta FIRS v inline hokeji 2009

Majstrovstvá sveta FIRS v inline hokeji 2009 boli v poradí 15. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa vo Varese, v regióne Lombardsko, v Taliansku v dňoch od 29. júna11. júla 2009 a zúčastnilo sa ich 16 mužských, 8 ženských a 10 juniorských družstiev. Nováčikom turnaja bolo iba družstvo žien domáceho Talianska. Taliansko bolo organizátorom svetového šampionátu FIRS druhýkrát, keď predtým hostilo toto podujatie v roku 1996, v Roccaraso. Zápasy sa hrali v Palaghiaccio Albani s kapacitou 1 500 divákov.
V mužskej kategórii svoj dvanásty titul získalo , ktoré vo finálovom stretnutí zvíťazilo nad . U žien svoj štvrtý titul získalo rovnako , keď vo finále vyhralo nad .
Obuch

Obuch môže byť:
Redtube

Redtube je pornografická webová stránka, založená na obdobnom princípe ako YouTube. Ponúka zadarmo možnosť sledovania a nahrávania erotických a pornografických videí. Bola spustená v roku 2007, postupne sa z nej stala jedna z najpopulárnejších pornografických stránok.
Vlastníkom je Bil Gibson. Stránka je jednojazyčná, je prístupná v angličtine.
K júlu 2011 je v systéme Alexa Internet na 133. mieste.
Majstrovstvá sveta FIRS v inline hokeji 2010

Majstrovstvá sveta FIRS v inline hokeji 2010 boli v poradí 16. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v Beroune, v Česku v dňoch od 3.17. júla 2010 a zúčastnilo sa ich 14 mužských a 8 ženských družstiev. Nováčikmi turnaja boli družstvá žien Číny a Slovenska. Pôvodne sa mali zúčastniť aj družstvá mužov Grécka a Kórejskej republiky, kvôli ekonomickým problémom ale nepricestovali. Česko bolo organizátorom svetového šampionátu FIRS druhýkrát, keď predtým hostilo toto podujatie v roku 2003, v Písku. Zápasy sa hrali na Zimním stadionu Beroun s kapacitou 2 272 divákov.
V mužskej kategórii tretí titul v rade a trinásty celkovo získalo , ktoré vo finálovom stretnutí zvíťazilo nad . U žien svoj druhý titul získalo domáce , keď vo finále vyhralo nad .
Thomas Voeckler

Thomas Voeckler (* 22. jún 1979, Schiltigheim, Francúzsko) je súčasný francúzsky profesionálny cestný cyklista, ktorý jazdí v tíme Team Europcar.
Kariéra.
Tour de France 2011.
Od 9. etapy Tour de France 2011 jazdil v žltom tričku pre najlepšieho pretekára. Práve v 9. etape úspešne zrealizoval únik spolu s Luisom Leónom Sánchezom a Sandym Casarom, kde skončil nakoniec druhý s päť sekundovou stratou na Luisa Leóna Sáncheza. Vďaka náskoku, ktorý nadobudol v tejto etape na Thora Hushovda a nakoniec aj Cadela Evansa sa dostal na prvé miesto celkovej klasifikácie. Cyklistickí odborníci ako aj samotný pretekár očakávali, že toto postavenie si udrží do 12. etapy, teda do poslednej rovinatej etapy. No nečakane dokázal vzdorovať aj v nasledujúcich dvoch pyrenejských (horských) etapách a ostal stále prvý. V ďalšej, hoci horskej etape, sa vzhľadom na kratšiu dĺžku etapy očakávalo, že Voeckler si udrží žlté tričko. Tieto očakávania sa potvrdili.
Umiestnenie na pretekoch Grand Tour.
N – nedokončil
Mark Cavendish

Mark Cavendish, celým menom Mark Simon Cavendish (* 21. máj 1985, Douglas, Spojené kráľovstvo) je britský profesionálny cestný cyklista, ktorý je známy predovšetkým ako špurtér.
Do ročníka 2014 vyhral 25 etáp na Tour de France a v roku 2011 aj zelené tričko (od vtedy vyhral iba Peter Sagan) . Na Giro d'Italia 2013 dosiahol svoje sté profesionálne etapové víťazstvo v kariére. V tomto období bol jediný z aktívnych cyklistov, ktorý dosiahol túto métu.
Žliabkovanie

Žliabkovanie môže byť:
Corgoň liga 2011/2012

Corgoň liga 2011/2012 bol 19. ročník najvyššej slovenskej súťaže. Majstrovský titul obhajoval ŠK Slovan Bratislava a nováčikom ligy bol AS Trenčín.
Majster MŠK Žilina bude hrať 2. predkolo Ligy majstrov, druhý FC Spartak Trnava 3. predkolo Európskej ligy, tretí ŠK Slovan Bratislava 2. predkolo Európskej ligy, štvrtý FK Senica 1. predkolo Európskej ligy a posledný FK DAC 1904 Dunajská Streda vypadáva do 2. najvyššej slovenskej súťaže.
Robert Tait McKenzie

Robert Tait McKenzie (* 26. máj 1867, Mississippi Mills, Lanark County, Ontário – † 28. apríl 1938, Philadelphia, Pensylvánia) bol americko-kanadský sochár, lekár, vojak, športovec.
Kariéra.
Športová.
Robert Tait McKenzie získal ako 65-ročný na Letných olympijských hrách 1932 v Los Angeles bronzovú medailu v disciplíne sochárstvo. Reprezentoval Kanadu.
Portál EÚ pre zdravie

Portál EÚ pre zdravie je oficiálny verejný portál Európskej únie o verejnom zdraví. Obsahuje informácie a údaje o otázkach a činnostiach súvisiacich so zdravím na európskej aj medzinárodnej úrovni. Hlavným cieľom tohto tematického portálu je poskytnúť občanom Európy jednoduchý prístup ku komplexným informáciám o iniciatívach a programoch EÚ v oblasti verejného zdravia. Portál má napomôcť plneniu cieľov EÚ v oblasti verejného zdravia ako dôležitý nástroj na pozitívne ovplyvňovanie správania a podporu neustáleho zlepšovania verejného zdravia vo všetkých 27 členských štátoch EÚ.
Cieľové publikum.
Portál Zdravie EÚ sa orientuje na tých, ktorí chcú mať čerstvé informácie o otázkach s dosahom na ich zdravie, ako aj na tých, ktorí chcú sledovať aktuálny vývoj politík a rozhodnutí prijatých na európskej, vnútroštátnej a medzinárodnej úrovni. Portál je zároveň zdrojom informácií pre profesionálnych zdravotníkov, štátnu správu, tvorcov politík a zainteresované strany. Dodržiava medzinárodne uznávané pravidlá zjednodušovania prístupu pre starších a postihnutých ľudí. Odborným používateľom Portál poskytuje prístup k štatistickým databázam s údajmi o verejnom zdraví.
Zámery.
Portál je iniciatívou Programu Spoločenstva v oblasti verejného zdravia 2003 – 2008 a má umožniť širšie zapojenie jednotlivcov, inštitúcií, združení, organizácií a orgánov do sektora zdravotníctva cez podporu konzultácií a účasti. V tomto rámci sa pozornosť sústreďuje na právo európskeho obyvateľstva na jednoduché, jasné a vedecky podložené informácie o opatreniach na ochranu zdravia a prevenciu chorôb. Jedným z hlavných zámerov portálu je uviesť do povedomia, že ľudia sa spolupodieľajú na zodpovednosti za zlepšovanie svojho zdravia. Zvýšené povedomie o rôznych činnostiach a programoch EÚ v oblasti verejného zdravia umožnia širokej verejnosti prispievať k nim a podporovať ich.
Dostupné informácie.
Prístup k potrebným informáciám je možný prostredníctvom jednoduchej štruktúry, ktorá predstavuje zdravotné aspekty s dosahom na jednotlivcov a ich prostredie.
Každá téma je prepojená s príbuznými vedľajšími témami, kde sa nachádza ucelený súbor informácií a odkazov na politiky a činnosti v Európskej únii. Vnútroštátne politiky na jednotlivé témy možno nájsť v časti venovanej členským štátom. V osobitnej časti sú informácie o príspevkoch európskych mimovládnych organizácií a medzinárodných organizácií k rozvoju verejného zdravia. V niektorých prípadoch vedú na stránku o žiadanej problematike viacvrstvové odkazy.
Časti o novinkách, hlavných aktuálnych udalostiach Európy a tlačových správach umožňujú získať aktuálne informácie a zapojiť sa do významných rozhodnutí a udalostí v oblasti zdravotníctva na vnútroštátnej, cezhraničnej a medzinárodnej úrovni.
Portál zároveň sprístupňuje legislatívne akty prijaté inštitúciami Spoločenstva a publikácie EÚ s cieľom poskytnúť jednoduchý prístup k cieľom Európskej únie a prostriedkom použitým na ich dosiahnutie.
Vůznice (národná prírodná rezervácia)

Vůznice je česká národná prírodná rezervácia s ev. č. 851. Nachádza sa medzi obcami Běleč, Nižbor a Sýkořice, na rozhraní okresov Beroun, Kladno a Rakovník. Oblasť spravuje Agentúra ochrany prírody a krajiny ČR, správa CHKO Křivoklátsko.
Predmetom ochrany sú lesné spoločenstvá v stredných Čechách, v dĺžke niekoľkých kilometrov pozdĺž stredného a dolného toku potoka Vůznice.
Vůznice

Vůznice môže byť:
Frasnes-lez-Anvaing

Frasnes-lez-Anvaing je belgická obec vo Valónskom regióne v provincii Hennegavsko. 
Obyvateľstvo.
Obec má približne 11 214 obyvateľov (2010).
Časti obce.
Od 1. januára 1977 obec Frasnes-lez-Anvaing pozostáva z týchto častí (bývalých obcí):
Spisy

Spisy môžu byť:
Európska cesta 90

Európska cesta 90 ("E90") je európska cesta vedúca z Lisabonu v Portugalsku do mesta Habur na turecko – iránskej hranici. Jej celková dĺžka je okolo a až 4-krát prekonáva more.
Priebeh.
Európska cesta E90 križuje Európu zo západu na juhovýchod týmito štátmi:
Jakarta (DJ)

Jakarta je francúzsky elektronický produkčný tím, zložený z členov Danny Wild, Alan Pride, David Kane a Dave King. Tím vydáva svoje skladby cez vydavateľstvo Hypertraxx Records a ich skladby remixuje skupina Mondotek. Najväčšie hity skupiny sú „Superstar“ a „One Desire“, ktoré sa umiestnili na vrcholných pozíciách vo francúzskom rebríčku v roku 2008.
Tzatziki

Tzaziki alebo tsatsiki [vyslov: caciki alebo dzadziki] (po grécky τζατζίκι – tzatziki [vyslov: dzadziťi]; z tureckého cacık [vyslov: džadžuk]) môže byť:
Smrekovica (vrch vo Veľkej Fatre)

Smrekovica () patrí medzi najvyššie vrchy Veľkej Fatry. 
Poloha.
Leží vo východnej časti pohoria, v geomorfologickom podcelku Hôľna Fatra, v tzv. Liptovskej vetve. Nachádza sa v rázsoche, vybiehajúcej na východ z masívu Skalnej Alpy, nad Podsuchou v katastrálnom území obce Liptovská Osada.
Popis.
Mohutná Smrekovica, dominujúca tejto časti pohoria, má zarastený vrchol, ktorý neposkytuje výhľady. Leží na východnej hranici Národného parku Veľká Fatra a veľká časť vrchu patrí do rovnomennej prírodnej rezervácie. V blízkosti sedla, oddeľujúceho masív Smrekovice od hrebeňa, je v závere doliny Vyšné Matejkovo vybudovaná Horská chata Smrekovica. O niečo severnejšie sa nachádza vojenská zotavovňa.
Medzinárodná federácia kolieskových športov

Medzinárodná federácia kolieskových športov (skr. FIRS – "Fédération Internationale de Roller Sports") je svetová organizácia, zastrešujúca kolieskové športy ako je: hokej na kolieskových korčuliach (roll hokej, kolieskový hokej), inline hokej (kolieskový inline hokej), inline rýchlokorčuľovanie, kolieskové krasokorčuľovanie, skateboarding, freestyle korčuľovanie a inline korčuľovanie z kopca. Federácia bola založená v roku 1924 v Montreaux, vo Švajčiarsku a momentálne združuje 116 národných zväzov. Momentálne (2012) je na jej čele Talian Sabatino Aracu.
Jej pôsobnosti sú:
Autoritu FIRS uznávajú tieto medzinárodné organizácie:
Pod FIRS patrí týchto 5 kontinentálnych confederácií:
Každá z kontinentálnych konfederácií organizuje svoje vlastné medzinárodné podujatia.
Pod FIRS pracujú aj tieto 4 technické výbory:
Malá Smrekovica (vrch vo Veľkej Fatre)

Malá Smrekovica () je vrch vo Veľkej Fatre. Nachádza sa nad Podsuchou, približne juhozápadne od Ružomberka. Na severnom úbočí sa nachádza Horská chata Smrekovica.
Poloha.
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a zasahuje na katastrálne územie mesta Ružomberok a obce Ľubochňa. Najbližšími sídlami sú východne ležiaca Podsuchá, severovýchodne Vlkolínec a mesto Ružomberok, severným smerom je situovaná Ľubochňa a Hubová a južným Liptovská Osada a Liptovské Revúce. Vrch patrí do Národného parku Veľká Fatra.
Popis.
Malá Smrekovica je súčasťou liptovskej vetvy hlavného hrebeňa, smerujúceho z Chabzdovej () na Skalnú Alpu (). Západným smerom susedia v rázsoche ležiace Rumbáre () a Perušín (), južným Tmavá (), Skalná Alpa a Smrekovica (), východným Červená Magura () a Pulčíkovo () a severným Šiprúň (), Maďarová () a Vyšná Lipová (). Vrch leží v povodí Váhu; západne sa zvažujúce svahy odvodňujú prítoky Blatnej a Čierňavy do Ľubochnianky, východným smerom do Revúcej odvádza vodu Vyšný Matejkov a Matejkovský potok. Vrchol traverzuje značený turistický chodník, vedúci z Nižného Šiprúnskeho sedla k Horskému hotelu Smrekovica. Veľká časť masívu je súčasťou Národnej prírodnej rezervácie Jánošíkova kolkáreň.
Výhľady.
Vrchol pokrýva súvislý lesný porast, no v okolí značenej trasy sú horské lúky, umožňujúce rozhľad. Tie poskytujú výhľad na okolité vrchy Veľkej Fatry, pri vhodných podmienkach možno vidieť aj Strážovské vrchy, Malú Fatru, Oravskú Maguru a Beskydy s Babou horou, Chočské vrchy, Západné a Nízke Tatry.
Medvedík čistotný

Medvedík čistotný alebo medviedik čistotný (iné názvy pozri nižšie; lat. "Procyon lotor") je druh z čeľade medvedikovitých. Vyskytuje sa najmä v lesoch. Pochádza zo Severnej Ameriky, no v 20. storočí bol prenesený aj do iných nepôvodných území. Výskyt na Slovensku bol doložený na 2,1 % územia.
Názvy.
Slovenské názvy sú: 
Opis.
Má dlhú srsť a čierne škvrny okolo očí. V porovnaní s väčšinou šeliem má veľmi zručné laby, ktorými si uchopuje a pridržiava potravu. Dorastá do dĺžky 1 metra, vrátane chvosta.
Rozšírenie na Slovensku.
Zo 429 mapovacích kvadrátov DFS sa celkovo vyskytol v deviatich (2,1 % rozlohy Slovenska), do roku 1964 len v jednom (0,2 % rozlohy Slovenska), pričom vo všetkých prípadoch ide o zástrely.
Potrava.
Vo svojom prirodzenom biotope sa živí rozmanitou potravou od žiab po plody, v mestách však prehľadáva smetné koše a žerie rozličné zvyšky. Aktívny je v noci, má výborný čuch a vie sa dobre šplhať.
Charles Evans Hughes

Charles Evans Hughes (* 11. apríl 1862, Glens Falls, New York – † 27. august 1948, Osterville, Massachusetts) bol americký právnik, politik, profesor a 11. sudca Najvyššieho súdu USA.
Osobný život.
Roku 1884 začal právnickú prax na Wall Streete, v rokoch 19071910 bol republikánskym guvernérom New York.
Menovaný sudcom Najvyššieho súdu USA bol v roku 1910. Pracoval v ňom do roku 1916, kedy sa postu vzdal v prospech republikánskej kandidatúry na prezidenta USA. Toho roku prehral prezidentské voľby v pomere 254 ku 277 hlasom voliteľov s demokratom Woodrowom Wilsonom. V rokoch 19211926 pôsobil v úrade ministra zahraničí USA, mal hlavnú zásluhu na Washingtonskej námornej konferencii.
Predsedom Najvyššieho súdu USA bol menovaný 13. februára 1930. Vo veci ústavnej legislatívy Franlina Delano Roosevelta, zaujal vyvážené stanovisko. Zasadil mu ťažkú ránu rozhodnutím vo veci sporu "Schechter Poultry Corporation vs. Spojené štáty americké", naopak nebol proti prezidentskému programu Nový údel. Na svoju funkciu rezignoval roku 1941. 
Do jeho rúk zložil trikrát (4. marca 1933, 20. januára 1937 a 20. januára 1941) prísahu 33. prezident USA Franklin Delano Roosevelt.
Harlan Fiske Stone

Harlan Fiske Stone (* 11. október 1872, Chesterfield, New Hampshire – † 22. apríl 1946, Washington, DC) bol americký právnik, politik, profesor a 12. sudca Najvyššieho súdu USA.
Životopis.
V rokoch 1899 až 1924 delil svoj čas medzi právnu prax na newyorskom Wall Street a vyučovaním práva na Columbijskej univerzite. Roku 1924 pôsobil ako minister spravodlivosti USA a navrhol Edgara Hoovera na post riaditeľa FBI. V roku 1925 bol menovaný sudcom Najvyššieho súdu USA, v ňom hlasoval napríklad pre podporu Nového údelu či progresívnych zákonov. Napriek tomu, že pochádzal z republikánskeho prostredia prezident Franklin Delano Roosevelt ho menoval 3. júla 1941 predsedom Najvyššieho súdu USA.
Na základe americkej tradície do jeho rúk zložili prísahu dvaja prezidenti USA:
Zomrel 22. apríla 1946 v dôsledku krvácania do mozgu.
Fred M. Vinson

Frederick Moore Vinson (* 22. január 1890, Louisa, Kentucky, USA – † 8. september 1953, Washington D.C., USA) bol americký právnik, politik a 13. predseda Najvyššieho súdu USA.
Životopis.
V 21 rokoch si založil právnu prax v rodnom štáte. V 33 rokoch sa dostal do Kongresu USA a pri presadzovaní Nového údelu získal politický vplyv.
V rokoch 19381943 pôsobil ako sudca odvolacieho súdu v hlavnom meste.
V rokoch (1945 až 1946) bol ministrom financií USA.
Dňa 20. júna 1946 bol potvrdený ako predseda Najvyššieho súdu USA.
Ten pod jeho vedením vydal niekoľko dôležitých rozhodnutí proti rasovej segregácii a mnoho stanovísk proti podvratným činnostiam.
Na základe americkej tradície do jeho rúk zložili prísahu dvaja prezidenti USA:
Walled garden

Walled garden (obmurovaná záhrada) je analógia používaná v informačných technológiách, v telekomunikáciách a v mediálnom priemysle. Takéto označenie poukazuje na vplyv dodávateľa alebo poskytovateľa služby na aplikáciu, obsah alebo médium a na obmedzenie prístupu k neschváleným aplikáciám alebo obsahu. Napríklad v telekomunikáciách mobilní operátori zvyknú určovať, ktoré aplikácie od ktorých vývojárov majú byť dostupné na domovských stránkach alebo portáloch operátorov.
Vo všeobecnosti pojem "walled garden" označuje uzavreté alebo obmedzené sady informačných služieb poskytovaných pre užívateľov, v protiklade k neobmedzenému prístupu k aplikáciám alebo k obsahu.
Andy Wolf-Mednyánszky

Andy Wolf-Mednyánszky, vlastným menom "Andreas (Ondrej) Wolf", (* 20. máj 1938, Čeklís) je slovenský stavebný inžinier a spisovateľ. 
Životopis.
Otec Josef Wolf, sudetský Nemec, bol povolaním staviteľ. Matka Alžbeta, ktorá pochádzala zo slovenského (uhorského) rodu Mednyánsky de Medne, bola povolaním učiteľka.
V roku 1963 ukončil štúdium na stavebnej fakulte Slovenskej vysokej školy technickej v Bratislave, smer architektúra a pozemné staviteľstvo. Po promócii povinne nastúpil (vtedy platil pre absolventov vysokých škôl povinný miestenkový systém) ako stavbyvedúci na výstavbe Východoslovenských železiarní v Košiciach. Onedlho nato sa tam stal hlavným stavbyvedúcim, vedúcim hospodárskeho strediska.
V Košiciach sa zosobášil s Evou Liteckou, s ktorou mal dve dcéry, Evu a Renátu.
Neskoršie sa zamestnal ako projektant, ale po niekoľkých rokoch sa rozhodol pre emigráciu, pretože v jestvujúcom komunistickom režime nevideli s manželkou žiadne vyhliadky pre dobrú budúcnosť svojich detí. V roku 1985 emigrovali do Rakúska a odtiaľ do Nemecka. Po počiatočných neúspechoch pri hľadaní zamestnania začal pracovať ako architekt v Aschaffenburgu a neskôr vo Frankfurte nad Mohanom.
Vo Frankfurte založil v roku 1994 „Spolok priateľov Slovenska“, ktorého bol zakladajúcim predsedom. V tomto spolku začal aj literárne pôsobiť jeho informačnom bulletine s názvom „Tatra“.
Po odchode do dôchodku začal písať knihy, pričom hodne cestoval, lebo vo svojich knihách sa zaoberal etnografiou a kultúrnou antropológiou. Zaujímal sa o spôsob života a o históriu rôznych národov sveta s cieľom zobrať si z toho ponaučenie pre seba a pre svojich čitateľov.
Pretože meno Andreas Wolf je v Nemecku veľmi časté, pridal si k nemu meno svojich predkov a tak vznikol jeho pseudonym: Andy Wolf-Mednyánszky.
S ohľadom na novú orientáciu čitateľov na nové médiá, sa tiež Andy Wolf-Mednyánszky prispôsobil a začal tvoriť aj videofilmy, v ktorých pokračoval v započatej tematike z kultúrnej antropologie.
Scott Adkins

Scott Adkins (* 17. jún 1976, Sutton Coldfield, Anglicko) je anglický herec a majster bojových umení, ktorý je asi najviac známy svojou úlohou Yuriho Boyku vo filmoch ' a '. Scott má staršieho brata Craiga. Jeho prastará mama bola pôvodom zo Španielska.
Scott Adkins má čierny pás v taekwondo a v kickboxe. Je tiež držiteľom čierneho pásu vo wushu, džiu-džicu a v džude.
4. tisícročie

4. tisícročie je časový úsek, ktorý začína 1. januára 3001 a končí 31. decembra 4000.
Malinné (vrch vo Veľkej Fatre)

Malinné () je vrch v severovýchodnej časti Veľkej Fatry nad mestom Ružomberok. Nachádza sa približne juhozápadne od centra mesta a poskytuje výhľad na veľkú časť Liptova.
Poloha.
Nachádza sa v severovýchodnej časti Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie mesta Ružomberok. Masív Malinného sa nachádza juhozápadne od centra mesta a približne západne od Vlkolínca. 
Popis.
Malinné je sčasti zalesnený vrch na južnom okraji Šípskej Fatry a je súčasťou rekreačno-oddychovej zóny mesta. Na severovýchodných svahoch sa nachádza stredisko Malinô brdo so zázemím pre zimné i letné aktivity a turistiku. Lanovkou je prepojené s rekreačnou lokalitou Hrabovo a turistickým chodníkom i s neďalekým Vlkolíncom. Lanovkou je dostupný i samotný vrchol, na ktorom sú telekomunikačné zariadenia. 
Západné svahy vrchu klesajú do Čutkovskej doliny, južné do Trlenskej doliny. Severným smerom pokračuje hrebeň na Brdo, juhozápadným smerom pokračuje cez vrch Vtáčnik na Šiprúň. Masív odvodňujú potoky, tečúce spomínanými dolinami; zo západnej časti Čutkovským potokom a z južnej Hrabovským potokom do Váhu a z juhovýchodných častí Trlenským potokom do Revúcej. Z okolitých vrchov susedí na východe Sidorovo (), južne leží Vtáčnik () a Šiprúň (), na západe Chabzdová () a severne Brdo.
Výhľady.
Vrchol Malinného poskytuje takmer kruhový rozhľad, ktorému dominujú najmä vrchy severnej časti Veľkej Fatry a časť Liptovskej kotliny. Pri vhodných podmienkach sú viditeľné Nízke i Západné Tatry, masív Veľkého Choča i hrebeň Oravskej Magury.
Turistika.
Na severovýchodných svahoch je vybudované stredisko Malinô Brdo, prístupné kabínkovou lanovkou i cestou z Ružomberka. Poskytuje výborné podmienky na zimné športy, no i letnú turistiku. V stredisku je vybudovaných niekoľko celoročne otvorených chát a penziónov.
Lubená (vrch vo Veľkej Fatre)

Lubená () je výrazný vrch na západnom okraji centrálnej časti Veľkej Fatry. Nachádza sa približne juhovýchodne od Martina. 
Poloha.
Nachádza sa na okraji centrálnej časti Veľkej Fatry, v geomorfologickom podcelku Bralná Fatra. Leží v okrese Martin a katastrálnom území obce Blatnica. Spolu s Tlstou vytvára rozsiahly masív, dominujúci oblasti medzi Gaderskou a Blatnickou dolinou. Je súčasťou Národného parku Veľká Fatra. 
Popis.
Lubená je súčasťou mohutného masívu, ktorý ohraničuje Gaderská a Blatnická dolina a je viditeľný a nezameniteľný z veľkej časti Turca. Z okolitých vrchov vynikajú najmä juhozápadne ležiaca Ostrá () a v susedstve na západ situovaná Tlstá (). Masív odvodňujú prítoky Gaderského potoka do rieky Turiec. Pokým susedná Tlstá je vo vrcholovej časti bez porastu, Lubená je porastená súvislým, miestami riedkym lesom.
Výhľady.
Poloha vrchu na okraji pohoria a značná nadmorská výška umožňujú z vhodných lokalít výborný výhľad. Východným a severným smerom sa otvára výhľad na celú Veľkú Fatru, južným smerom vidieť časť Kremnických vrchov. Západnejšie sú pozorovateľné pohoria Žiar, Vtáčnik, Strážovské vrchy a Malá Fatra.
Závody ťažkého strojárstva Dubnica nad Váhom

Závody ťažkého strojárstva Dubnica nad Váhom, akciová spoločnosť (staršie názvy pozri dole) bol jeden z najvýznamnejších strojárskych podnikov na Slovensku v 2. polovici 20. storočia. V 80. rokoch zamestnával až 15 000 pracovníkov. 
Výroba.
V závode sa do konca druhej svetovej vojny vyrábali vojenské stroje, po druhej svetovej vojne mostné konštrukcie, vlečné vozy, prístavné žeriavy, sústruhy a podobne, od roku 1957 sa vyrábali banské výstuže, valcovacie zariadenia, rušne a pod., od roku 1970 sa vyrábali aj axiálne hydrostatické prevodníky, od roku 1977 aj rýpadlá. Koncom 80. rokov sa vyrábali spomínané prevodníky a rýpadlá, ďalej vysokozdvižné vozíky, úpravárenské zariadenia k valcovacím tratiam, píly na kov, kardany, torzné tyče a podobne.
Dejiny.
Podnik bol založený v období predvojnovej konjunktúry v roku 1937. Vtedajšia zbrojovka patrila koncernu Škoda Plzeň. Závod bol vybudovaný ako polo podzemná prevádzka a systematicky bol dobudovávaný ako uzavretý technologický cyklus od výroby polotovarov,  mechanického opracovania, výroby špeciálneho náradia až po skúšky hotových delostreleckých systémov. Počas vojny bol podnik pod kontrolou Herman Göring Waffenwerke a vyrábal pre Nemecko delostrelecké zbrane, muníciu, súčiastky námorných torpéd či leteckých motorov. Na sklonku vojny bola pripravovaná aj výroba súčiastok rakiet V2. V roku 1942 zamestnával podnik 4669 pracovníkov. Pri nálete amerických bombardérov 7. júla 1944 bol závod z veľkej časti zničený.
Po vojne bol závod postupne obnovovaný. Podnik v povojnovom období vyrábal širokú paletu civilných zariadení a strojov. Mosty, stavebné stroje, priemyselné linky, rušne a iné.
Značnú časť výroby podniku tvorila produkcia zbraní, napr. veží pre BVP. Po roku 1989 sa venoval výrobe ShKH Zuzana, či modernizácii obrnenej techniky. 
Od roku 1950 národný podnik, od roku 1990 štátny podnik, od roku 1996 akciová spoločnosť, od roku 1999 (2007?) v konkurze.
Froidchapelle

Froidchapelle je belgická obec vo Valónskom regióne v provincii Hennegavsko. 
Obyvateľstvo.
Obec má približne 3 705 obyvateľov (2010).
Časti obce.
Od 1. januára 1977 obec Froidchapelle pozostáva z týchto častí (bývalých obcí):
Gerpinnes

Gerpinnes je belgická obec vo Valónskom regióne v provincii Hennegavsko. 
Obyvateľstvo.
Obec má približne 12 111 obyvateľov (2010).
Časti obce.
Od 1. januára 1977 obec Gerpinnes pozostáva z týchto častí (bývalých obcí):
Sústava MKS

Sústava MKS (iné názvy: sústava jednotiek MKS, systém (jednotiek) MKS, systém/sústava (jednotiek) mks, MKS, mks, zriedkavo meter-kilogram-sekunda) je systém fyzikálnych jednotiek, ktorý vyjadruje každé dané meranie použitím základných jednotiek meter, kilogram a/alebo sekunda.
Z historického hľadiska sústava MKS nahradila sústavu CGS a položila základ pre vznik sústavy SI, ktorá sa teraz používa ako medzinárodný štandard. Sústava MKS používala aj iné základné jednotky než meter, kilogram a sekunda a odvodené jednotky.
Sústava MTS

Sústava MTS (iné názvy: sústava jednotiek MTS, systém (jednotiek) MTS, sústava/systém (jednotiek) mts, MTS, zriedkavo meter-tona-sekunda) je sústava fyzikálnych jednotiek. Bola vynájdená vo Francúzsku a prijal ju iba Sovietsky zväz v roku 1933; bola zrušená v roku 1955. Bola postavená na rovnakých princípoch ako sústava CGS, ale s použitím väčších jednotiek pre priemyselné použitie.
Jednotky.
Základné jednotky sústavy MTS sú tieto:
MKS

MKS môže byť:
mks môže byť:
Európska konfederácia kolieskového korčuľovania

Európska konfederácia kolieskového korčuľovania (skr. CERS – "Confédération Européenne de Roller Skating") je európska športová organizácia, združujúca kolieskové športy. Je členom svetovej korčuliarskej federácieFIRS. Zastrešuje nasledovné kolieskové športy:
Konfederácia sídli v Porto, v Portugalsku. Momentálne je na jej čele Portugalčan Fernando Elias Claro.
Pod CERS pracujú tieto 4 technické výbory:
Súťaže v každej športovej disciplíne sú organizované podľa technického výboru.
Sten

Sten môže byť:
Inocent XIII.

Inocent XIII., vlastným menom Michelangelo dei Conti (13. máj 1655, Poli – † 7. marec 1724, Rím) bol 244. pápež katolíckej cirkvi (1721 – 1724).
Život.
Michelangelo dei Conti pochádzal z radov vysokej talianskej šľachty. V rokoch 1696 – 1710 bol pápežským nunciom v Portugalsku, kde sa sformoval jeho vysoko nepriaznivý pohľad na jezuitov. V roku 1706 ho pápež Klement XI. menoval kardinálom, v roku 1721 bol zvolený za jeho nástupcu Jeho pontifikát je považovaný za úspešný, ale vzhľadom na krátke trvanie za nepríliš významný.
V rámci medzinárodnej politiky podporoval, podobne ako jeho predchodca, stuartovského uchádzača Jamesa Stuarta o britský trón.
Vo vnútrocirkevnej politike je asi najvýznamnejší jeho konflikt s jezuitmi, ktorí v Číne bez jeho povolenia upravili bohoslužobný rítus. Spor vygradoval v nariadení, že rád nesmie prijímať nových členov. Tento fakt povzbudil francúzskych biskupov na spísanie petície, v ktorej ho žiadali o odvolanie pápežskej buly "Unigenitus", ktorá odsudzovala jansenizmus. Táto žiadosť však bola rázne zamietnutá.
Martin Velits

Martin Velits (* 21. február 1985, Bratislava) je bývalý slovenský profesionálny cestný cyklista. Jeho dvojča Peter Velits je tiež profesionálny cyklista. Martin jazdil za ProTour tím Etixx-Quick Step.
Detstvo.
Narodil sa v Bratislave, ale spolu s rodinou sa v roku 1998 presťahovali do Púchova. V zime hrával najmä hokej, postupne sa s bratom začali venovať aj cestnej cyklistike. Na ich športovom raste sa podieľali hlavne otec Ladislav Velits a strýko Tibor Velits.
Juniorská kariéra.
V kategórii juniorov patril Martin Velits medzi svetovú špičku. V juniorskom svetovom pohári skončil najlepšie v roku 2003, celkovo na štvrtom mieste. Jeho prvým tímom bola Dukla Trenčín Merida. Potom pôsobil v juhoafrickom tíme Konica-Minolta, kde mohol súťažiť aj v zime. Jeho juniorská kariéra vyvrcholila 36. miestom na majstrovstvách sveta do 23 rokov v Stuttgarte.Okrem cestnej cyklistiky sa úspešne venoval aj zimnému triatlonu, keď získal v roku 2003 ako člen Športového klubu Tatranské orly resp. slovenskej reprezentácie striebornú medailu na juniorských majstrovstvách Európy v tejto disciplíne.
Profesionálna kariéra.
Profesionálnu kariéru začali bratia Velitsovci v roku 2007 nemeckom tíme Wiesenhof-Felt, na konci sezóny 2007 však tento tím ukončil svoju činnosť. Najmä vďaka titulu majstra sveta Petra Velitsa dostali bratia viacero ponúk a podpísali dvojročnú zmluvu s nemeckým tímom Milram. V drese Milramu skončil Martin Velits v roku 2009 celkovo štvrtý na španielskom podujatí Ruta del Sol. Od roku 2010 do roku 2011 pôsobili bratia Velitsovci v americkom tíme HTC Highroad. Pred sezónou 2012 prestúpili do tímu Omega Pharma-Quick Step. Rozhodli najlepšie finančné a športové podmienky.
Martin Velits naďalej čaká na premiérový štart na Tour de France. Zúčastnil sa už štyrikrát na podujatí Vuelta a España, kde v roku 2010 bol členom víťazného družstva v tímovej časovke a zároveň výrazne dopomohol k úspechu brata Petra, ktorý sa umiestnil na druhom mieste v celkovej klasifikácii. Najväčším individuálnym úspechom Martina Velitsa v profesionálnej kariére je titul majstra Slovenska v individuálnej časovke v roku 2010.
Ďalšie úspechy.
 Majstrovstvá Slovenska v cestnej cyklistike 2010 – víťaz individuálnej časovky
 Tour of Austria – 2. miesto v 8. etape
 Tirreno - Adriatico - člen víťazného družstva v tímovej časovke
Zaujímavosti.
Za rok najazdí na bicykli asi 30 tisíc kilometrov. Je dobrým priateľom slovenského hokejistu Zdena Cháru.Dôležité tiež je, že priezvisko Velits sa číta ako "Velič", a tak si to želá aj rodina Velitsovcov..
Týřov (národná prírodná rezervácia)

Týřov je česká národná prírodná rezervácia s ev. č. 840. Nachádza sa neďaleko od obcí Karlova Ves, Skryje, Broumy, na hranici okresov Beroun a Rakovník. Oblasť spravuje Agentúra ochrany prírody a krajiny ČR, správa CHKO Křivoklátsko.
Predmetom ochrany je úsek členitého Křivoklátsko-Rokycanského pásma vyvretých hornín s celou škálou, pre tento útvar typických prirodzených lesných porastov a rastlinných i živočíšnych spoločenstiev.
Koda

Koda je česká národná prírodná rezervácia s ev. č. 177. Nachádza sa neďaleko od obcí Srbsko a Tetín v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je zväčša zalesnené územie s jeho rastlinnými a živočíšnymi spoločenstvami.
Žralok belasý (Prionace glauca)

Žralok belasý (iné názvy: žralok modrý, žralok obyčajný, žralok modrastý, bohemizmus "žralok modravý", staršie žralok sivý ; ) je druh žraloka vyskytujúci sa takmer na celom svete (v Severnom ľadovom oceáne a v Južnom ocáne nežijú). 
Je to prvý druh žraloka, na ktorom bol testovaný tzv. protižraločí odev v podobe oblečenia z kovových krúžkov.
Napriek svojmu celosvetovému rozšíreniu nie je početným druhom, lebo je stále komerčne lovený.
Výskyt.
Žije vo všetkých oceánoch, okrem oceánov, ktoré omývajú severnú a južnú časť zemegule. V Európe ho možno nájsť v Stredozemnom mori, pri Turecku, severnej Afrike, Taliansku, Slovinsku a Chorvátsku. Ďalej sa v Európe vyskytuje od južného pobrežia Veľkej Británie, až po Španielske ostrovy: Madeira, Kanárske a Kapverdské ostrovy.
Opis.
Žralok belasý má pretiahnuté, štíhle telo s dlhým rypákom a má hladkú kožu, iba s malými zúbkami. Má malé oči s tzv. tretím viečkom. Má 5 žiaber, kým posledný je nad prsnými plutvami, spirakulum chýba. Má dve chrbtové plutvy, prvá je väčšia než druhá a ležia medzi brušnými plutvami. Má trojuholníkovité zuby s pílkovitými okrajmi. Chrbtová plutva ide šikmo hore, horný lalok je oveľa väčší. Má modré telo s bielymi bokmi. Meria 3,8 m a váži až 250 kg.
Potrava.
Je aktívny hlavne v noci, kedy aj loví. Loví najmä ryby v hejnách, ako makrely, slede či hlavonožce.
Podniká dlhé púte od Atlantiku až po Afriku. 
Rozmnožovanie.
Žralok belasý je živorodý živočích. Samica si uchováva samcovu spermiu asi rok, aby sa mohla kedykoľvek znovu oplodniť. V závislosti od veľkosti samice, by samica mohla na svet priviesť 4 – 135 mláďat.
Karlické údolí

Karlické údolí je prírodná rezervácia s ev. č. 548. Nachádza sa neďaleko od obcí Roblín, Dobřichovice, Vonoklasy a Mořinka v okresoch Beroun a Praha-západ. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany sú typické lesné, rastlinné a živočíšne spoločenstvá Karlštejnskej vrchoviny.
Mediátorový systém

Mediátorový systém je všeobecné označenie jednotlivého systému či časti centrálnej nervovej sústavy, ktorá využíva pri prenose vzruchu cez synapsie konkrétny mediátor. Takýchto systémov existuje viac ako desiatka: takéto rozdelenie nemá len funkčný význam, ale je veľmi dôležité i vo farmakológií, kde na tieto systémy jednotlivé lieky pôsobia v zmysle ich aktivácie či útlmu a následne tak ovplyvňujú ich (pôvodne chybnú) funkciu.
Medzi najvýznamnejšie mediátorové systémy patria:
Lev perzský

Lev perzský (iné názvy: lev indický, lev ázijský, neformálne: ázijský lev; lat. "Panthera leo leo"; lat. synonymá pozri dole) je v niektorých systémoch poddruh leva púšťového. Je ohrozený a žije v Indii. 
Novšie sa lev perzský z dôvodu morfologických a molekulárnych podobností považuje za súčasť poddruhu lev berberský ("Panthera leo leo").
Synonymá.
"Panthera leo persicus", "Panthera leo asiaticus"/"asiatica", "Panthera leo bengalensis", "Panthera leo goojratensis", "Panthera leo googjrattensis", "Panthera leo goorgratensis", "Panthera leo gougeratensis", "Panthera leo guzeratensis", "Panthera leo indica"/"indicus"
Opis.
Lev ázijský žije len v rezervácii Gir v počte asi 650 jedincov. Žije v svorkách v počte 5 až 6 zvierat. Samce majú menej hustú hrivu ako ich africkí príbuzní (až na jedincov chovaných v zoo). Loví divoké aj domáce zvieratá. V roku 1910 miestny vládca zakázal ich lov.
Lev ázijský je vysoký a jeho dĺžka sa pohybuje okolo 200 – . Samec má hrivu, zatiaľ čo samica nie. Samce majú huňatejšiu kožušinu a dlhšie chlpy na konci chvosta. Vážia okolo 200 – .
Sororát

Sororát (z latinského "soror" – sestra) je obyčaj, podľa ktorého si muž vezme po smrti svojej ženy jej mladšiu sestru. Tento termín zaviedol britský antropológ James George Frazer. Dosiaľ pretrváva v niektorých častiach Brazílie.
Trifid

Trifid môže byť:
Medzinárodný výbor hokeja na kolieskových korčuliach

Medzinárodný výbor hokeja na kolieskových korčuliach (skr. CIRH – "Comité international de rink-hockey") je medzinárodná športová organizácia a riadiaci športový orgán, ktorý zastrešuje hokej na kolieskových korčuliach vo svete a pôsobí pod hlavičkou svetovej korčuliarskej federácieFIRS. Výbor bol založený v roku 1976, a v súčasnosti (2011) je na jeho čele Harro Strucksberg. Sídlo má v Heroldstatte, v Nemecku.
CIRH organizuje medzinárodné súťaže na úrovni národných tímov, ako aj na úrovni klubov:
Úlohy medzinárodných súťaží CIRH preberá v Európe Európsky výbor hokeja na kolieskových korčuliach (CERH).
Tadeusz Wiejowski

Tadeusz Wiejowski (* 4. máj 1914, Kołaczyce – † 1941) bol poľský väzeň v koncentračnom tábore Auschwitz-Birkenau. Bol prvou osobou, ktorej sa podarilo z tábora utiecť.
Tadeusz Wiejowski bol povolaním obuvník. Do tábora sa dostal 14. júna 1940 v prvom transporte poľských väzňov vypravením z väzenia v Tarnovo. Bolo mu pridelené väzenskej číslo 220. Utiekol 6. augusta 1940 za pomoci poľských civilných pracovníkov, ktorí pracovali v tábore ako elektrikári (Bolesław Bicz, Emil Kowalowski, Stanisław Mrzygłód, Józef Muszyński a Józef Patek – štyri z nich boli členmi poľskej odbojovej organizácie Związek Walki Zbrojnej – slov. Zväz ozbrojeného boja). Wiejowski sa obliekol do oblečenia jedného z nich, vyšiel spolu s nimi a v nákladnom aute sa dostal z dosahu tábora.
Útek vyšiel najavo pri večernom sčítaní väzňov. Bol nariadený trestný apel a väzni na ňom mali stať pokiaľ sa utečenec nenájde. Tento najdlhší apel trval až do 14-tej hodiny nasledujúceho dňa, celkom teda 20 hodín. Zomrel pri ňom poľský Žid Dawid Wongczewski, ktorý sa tak stal zároveň prvou obeťou tábora.
8. augusta boli na základe vyšetrovania táborového Gestapa zatknutí poľskí elektrikári, ktorí sa na Wiejowského úteku podieľali.
Tadeusz Wiejowski sa po úteku skrýval v rodnej obci Kołaczyce. Na jeseň roku 1941 bol však znovu zatknutý a uväznený v obci Jasło. Neskôr bol zastrelený v jednej z miestnych nečinných naftových šácht.